Title: YU retorika
Description: A vajdasági képzőművész és művészeti író, Szombathy Bálint szinte mindig a "művészet határmezsgyéin" kalandozik - valóságos multimediális alkotó. Jól mutatja ezt legújabb kötete is, amely 2012-ben megrendezett tárlatának anyagát adja közre. Több mint harminc év alkotásairól van szó, amelyek elsősorban a jugoszláv múlthoz, az államalakulat ideológiával átitatott, vérrel írt történelméhez való viszonyulást ábrázolják. Az egyik tematikai magnak Jugoszlávia és a jugoszlávság kontextusa, annak közös kultúrája, politikai, szellemi-művészeti és érzelmi öröksége számít. Ezt jelképezi a sok-sok jugoszláv zászló, kommunista jelvény, propaganda anyag, Tito-képmás vagy éppen a felravatalozott diktátort ábrázoló alkotás művészeti használata. Az anyagban azonban a délszláv háborúk időszaka, hatása is megjelenik: köztük van az a sokat emlegetett performansz, amikor saját magától vett vérével "írta át" Jugoszlávia térképét, ezzel fejezve ki a háború brutalitását. A kötetben szereplő magyar nyelvű és a könyv végén részben szerbül is olvasható írások bemutatják Szombathy életét és munkásságát. Képzőművészeti gyűjtemények anyaga.
Subjects: Catalogs, Criticism and interpretation, Performance art, Performance artists, Biography